Diari Oficial de la Generalitat Valenciana


Sumari del DOGV 3304, del 10-08-1998 (1998/5992)

RESOLUCIÓ de 6 de juliol de 1998, del Servei Territorial d'Indústria i Energia, per la qual se sotmet a informació pública l'Estudi d'Impacte Ambiental del projecte d'instal·lacions Xarxa de Paterna – l'Eliana –la Pobla de Vallbona – Llíria – Benaguasil – Vilamarxant i Riba-roja (eixides VS-5 iVS-6), i les seues instal-lacions auxiliars.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   V. ALTRES ANUNCIS - E) MEDI AMBIENT

Número del document
:   1998/5992


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 6 de juliol de 1998, del Servei Territorial d'Indústria i Energia, per la qual se sotmet a informació pública l'Estudi d'Impacte Ambiental del projecte d'instal·lacions Xarxa de Paterna - l'Eliana ?la Pobla de Vallbona - Llíria - Benaguasil - Vilamarxant i Riba-roja (eixides VS-5 iVS-6), i les seues instal·lacions auxiliars. [1998/5992]
  
Havent-se publicat en el DOGV núm. 3.267, de 18 de juny de 1998, la Resolució de 30 d'abril de 1998, del Servei Territorial d'Indústria i Energia, per la qual se sotmet a informació pública el projecte d'instal·lacions Xarxa de Paterna-l'Eliana-la Pobla de Vallbona-Llíria-Benaguasil-Vilamarxant i Riba-roja de Túria (eixides VS-5 i VS-6), i les seues instal·lacions auxiliars, amb caràcter complementari a l'esmentada resolució i als efectes d'allò que s'ha previst en el reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, aprovat pel Decret 162/1990, de 15 d'octubre, se sotmet a informació pública l'Estudi d'Impacte Ambiental presentat en aquest Servei Territorial com a annex al projecte d'instal·lacions de l'esmentada xarxa, les característiques del qual es detallen a continuació:
  
1. Peticionari: Enagas, SA, amb domicili social a Madrid, av. de América, núm. 38.
  
2. Termes municipals afectats: Paterna, San Antonio de Benagéber, Bétera, l'Eliana, la Pobla de Vallbona, Benaguasil, Llíria, Vilamarxant i Riba-roja de Túria.
  
Cosa que es fa pública perquè siga coneguda per tothom i especialment pels propietaris de terrenys i la resta de titulars afectats per aquest projecte, la relació dels quals va ser publicada amb la resolució abans esmentada, perquè puga ser examinat l'Estudi d'Impacte Ambiental en aquest Servei Territorial d'Indústria i Energia de València, situat al carrer Gregorio Gea, 27, 46535-València, i també els plans parcel·laris als ajuntaments respectius, i perquè es puguen presentar en triple exemplar en aquest Servei Territorial les al·legacions que consideren oportunes en el termini de trenta dies a partir del següent al de la inserció d'aquest anunci.
  
València, 6 de juliol de 1998.- El director territorial. P.a.: Rosana Herrero Pellicer.